Polisie moet miljoen heroïen-strooitjies toets | Maroela Media
Polisie moet miljoen heroïen-strooitjies toets
Meer as een miljoen strooitjies moet deur die polisie se forensiese-eenheid getoets word vir heroïne voordat 'n verhoor teen 19 mans kan voortgaan, het die Pinetown-landdroshof Donderdag aangehoor.
Die mans is op 28 November verlede jaar in Gillits, 'n spogbuurt van Durban, in hegtenis geneem. Die polisie het tydens 'n klopjag op die huis wat glo as 'n dwelmfabriek gebruik is, toegeslaan. Die polisie het beslag gelê op die strooitjies wat vermoedelik met heroïen gevul is, Mandrax-tablette, en heroïne in 'n poeiervorm. Die dwelms het 'n geskatte straatwaarde van R41 miljoen.
Staatsaanklaer Khumbu Shazi, het Donderdag in die hof uitstel in die saak gevra. Hy het aangevoer dat daar 'n eenmalige monster van die heroïne-poeier geneem kon word, maar dat elk een van die 1,070,000 geseëlde strooitjies waarop beslag gelê is, oopgemaak en die inhoud getoets moet word.
Die regter het die aansoek toegestaan en die saak tot 8 Mei uitgestel. – SAPA
8 Mei 2014 is nie haalbaar nie. Dis gemene saak dat ons forensiese laboratoriums 'n gewelddige werkslading/agterstand het en dat selfs al sou die saak tot 8 Mei 2015 uitgestel word, die forensiese ondersoeke nog nie afgehandel sal wees nie. Daar is binnekort weer 19 bykomende dwelmhandelaars op straat.